Babelscape/SREDFM huggingface dataset:
Τζουζέπε Κόντε

Ο Τζουζέπε Κόντε (ιταλ.: "Giuseppe Conte", 8 Αυγούστου 1964-) είναι Ιταλός νομικός και πολιτικός, ο οποίος υπηρέτησε ως ο 58ος Πρωθυπουργός της Ιταλίας από την 1η Ιουνίου 2018 ως το 2021, οπότε παραιτήθηκε.

Ο Κόντε, καθηγητής ιδιωτικού δικαίου, προτάθηκε μετά τις Ιταλικές γενικές εκλογές που διεξήχθησαν 4 Μάρτη του 2018, για το ρόλο του Πρωθυπουργού ως επικεφαλής ενός συνασπισμού των κομμάτων Κίνημα Πέντε Αστέρων και Λέγκα του Βορρά . Η ορκωμοσία υπό τον Πρόεδρο της Ιταλικής Δημοκρατίας Σέρτζιο Ματαρέλα έγινε την 1 Ιουνίου 2018, με τη νέα κυβέρνηση να έχει στους κόλπους της μέλη και των δύο ετέρων.

Στις 20 Αυγούστου 2019, ο Κόντε δήλωσε παραίτηση μετά την πρόταση μομφής προς την κυβέρνηση συνασπισμού από το Ματέο Σαλβίνι της Λέγκας του Βορρά , που όμως δεν έγινε δεκτή από το Σέρτζιο Ματαρέλα. Στη συνέχεια, το Κίνημα Πέντε Αστέρων και το κεντροαριστερό Δημοκρατικό Κόμμα συμφώνησαν να σχηματίσουν μια νέα κυβέρνηση, με τον Κόντε να παραμένει πρωθυπουργός . Στις 31 Μαΐου, τα δύο κόμματα κατέληξαν σε συμφωνία να προτείνουν τον Τζιοβάνι Τρία ως νέο υπουργό οικονομικών και ο Κόντε κλήθηκε να ορκιστεί την επόμενη ημέρα.

Σύμφωνα με πολλούς δημοσιογράφους και πολιτικούς σχολιαστές, ο Κόντε θα μπορούσε να ηγηθεί της πρώτης λαϊκίστικης κυβέρνησης στην Δυτική Ευρώπη. Επιπλέον, ήταν ο πρώτος πρωθυπουργός από τη Νότια Ιταλία μετά τον Τσιρίακο ντε Μίτα το 1989.
Λεόνα Παραμίνσκι

Η Λεόνα Παραμίνσκι (κροατικά: "Leona Paraminski", 22 Αυγούστου 1979) είναι Κροάτισσα ηθοποιός του θεάτρου, της τηλεόρασης και του κινηματογράφου. Γεννήθηκε στο Βρμπόβετς, κοντά στο Ζάγκρεμπ, μέρος της Γιουγκοσλαβίας. Λόγω οικογενείας, κατά την παιδική της ηλικία ταξίδευε πολύ στη Γερμανία. Ήδη από μικρή ηλικία άρχισε να της αρέσουν οι τέχνες και τα αθλήματα. Μόλις τελείωσε την πρωτοβάθμια εκπαίδευση εντάχθηκε σε θεατρικό σχήμα. Ο πρώτος της ρόλος εκεί, ήταν της Σταχτοπούτας. Σε αυτήν την περίοδο της ζωή της, παράλληλα, τραγούδαγε και σε μία χορωδία, ενώ ασχολιόταν και με τον χορό, συνδυάζοντας μοντέρνο και κλασικό τραγούδι. Επίσης λόγω της αγάπης της για τα αθλήματα ασχολιόταν και με το καράτε και το τένις. 

Όταν πια έφτασε στην ηλικία των 18, γράφτηκε στην Δραματική Ακαδημία, του Πανεπιστημίου του Ζάγκρεμπ. Ενόσω σπούδασε ακόμα εκεί, κέρδισε το βραβείο F.R.K.A. Καλύτερης Γυναίκες Ηθοποιού, για τον ρόλο της στην ταινία "Vinko na krovu". Το 1999 έκανε και την πρώτη της εμφάνιση σε μεγάλου μήκους ταινία, την "Bogorodica", την οποία σκηνοθέτησε ο Νίβεν Χίτρετς. Αποφοίτησε από το πανεπιστήμιο το 2001. Το 2002 έλαβε το σημαντικότερο κροατικό βραβείο, το Golden Arena Καλύτερης Γυναίκας Ηθοποίου, στο Φεστιβάλ Κινηματογράφου Πούλα, για τον ρόλο της στην ταινία "Prezimiti u Riu", η οποία σκηνοθετήθηκε από τον Ντάβορ Ζμέγκατς. Άλλες δημοφιλείς ταινίες που έχει πρωταγωνιστήσει είναι το "Četverored" (1999), το "Nebo, sateliti" (2001), το "Polagana predaja" (2001), το "Družba Isusova" (2004), το "Sex, Drink and Bloodshed" (2004) και το "Pravo čudo" (2007).

Από τότε η Παραμίνσκι έχει πρωταγωνιστήσει σε πάνω από 30 κινηματογραφικές και τηλεοπτικές παραγωγές. Πολλές φορές πλέον εμφανίζεται και στο θέατρο ερμηνεύοντας συνήθως δυναμικές γυναίκες. Η Παραμίνσκι έχει επίσης βραβευθεί με τρία διεθνή βραβεία, Καλύτερης Ηθοποιού, μέσω ενός compilation μικρών ταινιών του σκηνοθέτη Ντάλιμπορ Μάτανιτς. Κατά καιρούς έχει υπάρξει και οικοδέσποινα τηλεοπτικών εκπομπών και διαφόρων καλλιτεχνικών φεστιβάλ. Ασχολείται επίσης με τη φιλανθρωπία. Η Παραμίνσκι, είναι μέλος του Κροατικού Εθνικού Θεάτρου. Το 2012, παντρεύτηκε τον Τιμ Κομλιένοβιτς.
Νούνκι

Νούνκι ("Nunki") είναι η ιδιαίτερη ονομασία του αστέρα σ (σίγμα) Τοξότη ("Sigma Sagittarii", "σ Sgr"), που είναι ο δεύτερος φωτεινότερος στον αστερισμό Τοξότη, μετά τον ε Τοξότη. Ως αστέρας δεύτερου μεγέθους είναι εύκολα ορατός με γυμνό μάτι, ακόμα και σε περιοχές με μέτρια φωτορύπανση.
Μαργαρίτα Ντάγκλας

Η Μαργαρίτα Ντάγκλας, κόμισσα του Λέννοξ ("Margaret Douglas", 8 Οκτωβρίου 1515 - 7 Μαρτίου 1578) ήταν κόρη της βασίλισσας της Σκωτίας Μαργαρίτα Τυδώρ από τον δεύτερο γάμο της με τον Άρτσιμπαλντ Ντάγκλας, 6ο κόμη του Άνγκους. Στην νεότητα της ήταν ευνοούμενη του θείου της Ερρίκου Η΄ της Αγγλίας αλλά προκάλεσε δυο φορές την οργή του Άγγλου βασιλιά. Την πρώτη φορά λόγω της παράνομης σχέσης της με τον λόρδο Τόμας Χάουαρντ που πέθανε στον Πύργο του Λονδίνου (1537), την δεύτερη με τον ανιψιό του Τόμας Κάρολο Χάουαρντ τον αδελφό της συζύγου του Ερρίκου Η΄ Αικατερίνης Χάουαρντ (1540). Η Μαργαρίτα Ντάγκλας παντρεύτηκε στις 6 Ιουλίου 1544 τον Ματθαίο Στιούαρτ, 4ο κόμη του Λέννοξ έναν σημαντικό Σκωτσέζο ευγενή από τον Οίκο των Στιούαρτ. Ο γιος τους Ερρίκος Στιούαρτ, 1ος δούκας του Όλμπανυ θα παντρευτεί την Μαρία Α΄ της Σκωτίας και θα είναι ο πατέρας του Ιακώβου Α΄ της Αγγλίας του πρώτου βασιλιά που θα ενώσει τα στέμματα των δυο χωρών.
Φαμπιάν Κοζέρ

Ο Φαμπιάν Κοζέρ (γαλλικά: "Fabien Causeur") (Βρέστη, 16 Ιουνίου 1987) είναι Γάλλος επαγγελματίας καλαθοσφαιριστής και διεθνής με την Εθνική Γαλλίας, που αγωνίζεται στη θέση του Σούτινγκ γκαρντ. Από το 2017, παίζει στο Πρωτάθλημα Ισπανίας και στην Ευρωλίγκα για τη Ρεάλ Μαδρίτης. Έχει ύψος 1.96.
Νταχαγκράμ–Ανγκαρπότα

Το Νταχαγκράμ–Ανγκαρπότα είναι μια ομάδα Μπαγκλαντεσιανών ενκλάβιων στην Ινδία περίπου 200 μ. από τα σύνορα με το Μπαγκλαντές. Έχει πληθυσμό 17.000 κατοίκων το 2014. Ο Νταχαγκράμ-Ανγκαρπότα είναι το μεγαλύτερο ενκλάβιο του Μπαγκλαντές. Διοικητικά, το ενκλάβιο ανήκει στην υποεπαρχία Πάτγκραμ.
Χειμερινή Ώρα Μπανγκλαντές

μικρογραφία|Η Χειμερινή Ώρα Μπανγκλαντές σε σχέση με τα γειτονικά κράτη.Η Χειμερινή Ώρα Μπανγκλαντές (BST) () είναι η ζώνη ώρας του Μπαγκλαντές. Είναι μια μετατόπιση έξι ωρών μπροστά από τον Συντονισμένο Παγκόσμιο Χρόνο, και χρησιμοποιείται σε όλη τη χώρα χώρα. Το Μπανγκλαντές εφάρμοσε για σύντομο χρονικό διάστημα τη θερινή ώρα το 2009 για να αντιμετωπίσει τη συνεχιζόμενη κρίση ηλεκτρικής ενέργειας, αλλά το 2010 η απόφαση ακυρώθηκε από την κυβέρνηση του Μπαγκλαντές.

Το επίσημο σήμα ώρας από τη Χειμερινή Ώρα Μπανγκλαντές υπολογίζεται με βάση το γεωγραφικό μήκος 90.00° Α, το οποίο περνά πάνω από την ένωση Χαρουκάντι της υποεπαρχίας Χαριραμπούρ στην επαρχία Μανικγκάντζ της Διαίρεσης Ντάκα στο Μπαγκλαντές. Στη βάση δεδομένων ζώνης ώρας IANA εκπροσωπείται από το Ασία/Ντάκα.
Χρήστος Φωτομάρας

Ο Χρήστος Φωτομάρας ήταν Σουλιώτης καπετάνιος γιός του Νάσου Φωτομάρα. 

Πήρε μέρος σε πολεμικές επιχειρήσεις και στις 7 Αυγούστου 1825 μαζί με τον ξάδερφό του Κίτσο Τζαβέλλα μπήκαν στο πολιορκημένο Μεσολόγγι. Είχε υπό τις διαταγές του σώμα αγωνιστών. Πήρε μέρος στην έξοδο και κατάφερε να σωθεί, αναγκαζόμενος όμως να πετάξει τα άρματά του.Η εγκατάλειψη ρούχων ακόμη και όπλων κατά την Έξοδο ήταν συνηθισμένο φαινόμενο. Κατόπιν πήγε στο Ναύπλιο όπου ο πατέρας του ήταν φρούραρχος του Παλαμηδίου και αργότερα της Ακροναυπλίας.

Τον Άυγουστο του 1826 πήρε μέρος στη μάχη της Καρικαργιάς των Καλαβρύτων με σώμα Σουλιωτών υπό τις διαταγές του Δ. Πλαπούτα του οποίου την κόρη είχε παντρευτεί.
Νότια Ουζμπεκική γλώσσα

Η Νότια Ουζμπεκική γλώσσα, επίσης γνωστή ως "Αφγανικά Ουζμπεκικά", είναι η νότια παραλλαγή της Ουζμπεκικής γλώσσας και 3η επίσημη γλώσσα του Αφγανιστάν, όπου έχει μέχρι και 4.2 εκατομμύρια ομιλητές. Χρησιμοποιεί το περσοαραβικό σύστημα γραφής, σε αντίθεση με το λατινικό αλφάβητο που χρησιμοποιείται στο Ουζμπεκιστάν. 

Μοιράζεται την ίδια μακρογλώσσα με την βόρεια παραλλαγή που ομιλείται στο Ουζμπεκιστάν και η προφορική μορφή είναι κατανοητή στους ομιλητές της βόρειας; παραλλαγής σε ένα ορισμένο βαθμό. Ωστόσο έχει διαφορές στη γραμματική και πολύ περισσότερες δανεικές λέξεις από τα Αφγανικά Περσικά, την οποία ομιλούν καλά αρκετοί ομιλητές της Νότιας Ουζμπεκικής.
Άννα της Ορλεάνης

Η Πριγκίπισσα Άννα της Ορλεάνης ("Anne d'Orléans", 4 Δεκεμβρίου 1938 -) είναι η χήρα σύζυγος του Ινφάντη Κάρλος, Δούκα της Καλαβρίας.
Πρεμ Σινγκ Μπράχμα

Ο Πρεμ Σινγκ Μπράχμα (Μπόντο: प्रेम सिंह ब्रह्म, 1952 – 2007) ήταν ο πρώην ηγέτης της Δύναμης Τίγρεων Απελευθέρωσης των Μπόντο και αναπληρωτής αρχηγός από το 1994 έως το 1996, και αρχηγός από το 1996. Αργότερα αποκήρυξε τη βία και εντάχθηκε στο κόμμα του Κογκρέσου.
Δάσκαλος του θρύλου της Αγίας Λουκίας

Ο Δάσκαλος του θρύλου της Αγίας Λουκίας (Master of the Legend of Saint Lucy, άκμασε κατά την περίοδο 1480 - 1510) ήταν Φλαμανδός ζωγράφος από τη Μπρυζ, του οποίου το πραγματικό όνομα παραμένει άγνωστο. Πιθανολογείται ότι γεννήθηκε μεταξύ 1430 και 1440. Το όνομα αυτό του το απέδωσε ο ιστορικός τέχνης Μαξ Φριντλέντερ (Max J. Friedländer) λόγω της ύπαρξης μιας εικόνας για Αγία Τράπεζα που σήμερα βρίσκεται στην εκκλησία του Αγίου Ιακώβου της Μπρυζ, χρονολογούμενης από το 1480, στην οποία απεικονίζονται τρεις σκηνές από τη ζωή της Αγίας Λουκίας. Ένας ακόμη πίνακας της "Παρθένου με το Βρέφος και Αγίες" αναγνωρίστηκε από τον Φριντλέντερ ως ζωγραφισμένος από το ίδιο χέρι και, με βάση αυτούς τους δύο πίνακες τού απέδωσε άλλους εικοσιπέντε έως τριάντα. Σήμερα του αποδίδονται περί τους 50 πίνακες, αλλά εκτός αυτών το "χέρι" του διακρίνεται και σε πίνακες - προϊόντα συνεργασίας μεταξύ καλλιτεχνών.

Είναι πιθανόν να είχε μαθητές από την Ισπανία στο εργαστήριο που διατηρούσε στη Μπρυζ, ενώ πιθανολογείται ότι εκπαιδεύτηκε μαζί με τον Ντίρικ Μπάουτς, ενώ είναι εμφανής η επίδραση του Χανς Μέμλινγκ στο έργο του. Πιθανότατα επηρεάστηκε, επίσης, από τους Γιαν βαν Άικ και Χούγκο φαν ντερ Χους, ενώ αμυδρή είναι η επίδραση και Ισπανών καλλιτεχνών, που υποδηλώνει ότι είναι πιθανόν να ταξίδεψε στην Ιβηρική χερσόνησο. Η ιστορικός τέχνης Αν Ρόμπερτς έχει προτείνει την ταύτιση του ανώνυμου καλλιτέχνη με τον Γιαν ντε Χερβύ (Jan de Hervy), ο οποίος απεβίωσε πριν το 1512.
Καρλάιλ Μπλάκγουελ

Ο Καρλάιλ Μπλάκγουελ (αγγλικά: "Carlyle Blackwell", 20 Ιανουαρίου 1884 - 17 Ιουνίου 1955) ήταν Αμερικανός ηθοποιός του βουβού κινηματογράφου, ο οποίος πραγματοποίησε και μερικές προσπάθειες στη σκηνοθεσία και την παραγωγή. Γεννημένος στο Σίρακους της Νέας Υόρκης, έκανε το ντεμπούτο του στον κινηματογράφο το 1910, σε μία παραγωγή του Uncle Tom's Cabin, από τη Vitagraph Studios. Άλλες ταινίες που εμφανίστηκε ήταν το "The Gun Smugglers" (1912) και το "His Brother's Wife" (1916).

Παντρεύτηκε τρεις φορές και απέκτησε και παιδιά, ένας εκ των γιων του έγινε κι αυτός ηθοποιός. Περί την εποχή που ξεκίνησε ο ομιλών κινηματογράφος, εκείνος σταμάτησε την ενασχόληση του με την υποκριτική στη μεγάλη οθόνη, και ασχολήθηκε για λίγο καιρό με την παραγωγή και τη σκηνοθεσία. Μετά το 1930, άφησε τελείως τον κινηματογράφο κι ασχολήθηκε με το θέατρο. Απεβίωσε σε ηλικία 71 ετών, στο Μαϊάμι της Φλόριντα. Ο Μπλάκγουελ, έχει δικό του αστέρι στη Λεωφόρο της Δόξας του Χόλυγουντ, για την προσφορά του στον κινηματογράφο.
Κανάλι Ογκίνσκι

Το Κανάλι Ογκίνσκι (λευκορωσικά: Агінскі канал, ρωσικά: Огинский канал) είναι ένα κανάλι στη Λευκορωσία το οποίο συνδέει τους ποταμούς Γιασέλντα και Στσάρα. Το μήκος του είναι 54 χιλιόμετρα. Η κατασκευή του άρχισε το 1765 από τον κόμη Μιχάλ Καζιμιέρζ Ογκίνσκι, από τον οποίο πήρε το όνομά του. Οι εργασίες κατασκευής του καναλιού ολοκληρώθηκαν το 1783. Μετά την ολοκλήρωση του καναλιού, τον 19ο αιώνα, υπήρχαν ατμοπλοϊκές συνδέσεις: οι Πινσκ-Τελεχάνι και η Πινσκ-Σλόνιμ (κάθε δύο ημέρες). Χάρη στο κανάλι ξεκίνησε η ενεργός ανάπτυξη παρακείμενων χωριών και οικισμών.
Νίνα Λοτσάρη

Η Νίνα Λοτσάρη (25 Ιουλίου 1974) σπούδασε μονωδία στο Δημοτικό Ωδείο Πατρών και στο Ελληνικό Ωδείο Αθηνών, από όπου αποφοίτησε το 1998 παίρνοντας το δίπλωμά της στο κλασσικό τραγούδι και στη μελοδραματική, και με διάκριση από την Ακαδημία του Ανόβερο.
Ντέιβιντ Τζ. Φράνσις

Ο Ντέιβιντ Τζ. Φράνσις (David J. Francis ) είναι πολιτικός που από τις 8 Μαΐου 2018 υπηρετεί ως Επικεφαλής υπουργός της Σιέρα Λεόνε. Διορίστηκε από τον Πρόεδρο Τζούλιους Μαάντα Μπίο τον Μάιο του 2018 και έγινε ο πρώτος αρχηγός της κυβέρνησης από το 1978. Πριν από το διορισμό του ήταν επικεφαλής της ομάδας για τη μεταβατική διακυβέρνηση. Τα καθήκοντα του επικεφαλής υπουργού περιλαμβάνουν την παροχή ικανής ηγεσίας για τον καθημερινό επιχειρησιακό συντονισμό, εποπτεία, παρακολούθηση και αξιολόγηση των κυβερνητικών επιχειρήσεων. Ο διορισμός του θεωρήθηκε αμφιλεγόμενος, καθώς κάποιοι πίστευαν ότι η νέα θέση θα έξαφάνιζε τις εξουσίες του Αντιπροέδρου και ότι δεν θα βοηθούσε στην ελάττωση του χρέους της χώρας που άφησε η προηγούμενη κυβέρνηση.
Ομοσπονδία Ποδοσφαίρου Σενεγάλης

thumb|150px|Παλαιό λογότυπο
Η Ομοσπονδία Ποδοσφαίρου Σενεγάλης (γαλλικά: "Fédération Sénégalaise de Football", FSF) είναι το όργανο διοίκησης του ποδοσφαίρου στη Σενεγάλη. Εδρεύει στο Ντακάρ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σενεγάλης.

Τα επαγγελματικά πρωταθλήματα της χώρας διοργανώνονται από τον Σύνδεσμο Επαγγελματικού Ποδοσφαίρου Σενεγάλης (LSFP) υπό την εποπτεία της Ομοσπονδίας Ποδοσφαίρου Σενεγάλης.
Ομοσπονδία Ποδοσφαίρου Καμερούν

thumb|100px|Παλαιό λογότυπο
Η Ομοσπονδία Ποδοσφαίρου Καμερούν (γαλλικά: "Fédération Camerounaise de Football", FECAFOOT) είναι το όργανο διοίκησης του ποδοσφαίρου στο Καμερούν. Εδρεύει στο Γιαουντέ και είναι μέλος της CAF. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Καμερούν.

Τα επαγγελματικά πρωταθλήματα της χώρας διοργανώνονται από την Ένωση Επαγγελματικού Ποδοσφαίρου Καμερούν (LFPC) υπό την εποπτεία της Ομοσπονδίας Ποδοσφαίρου Καμερούν.
The Moral Landscape

Το The Moral Landscape: How Science Can Determine Human Values (Το ηθικό τοπίο: Πως η Επιστήμει Μπορεί να Καθορίσει τις Ανθρώπινες Αξίες) είναιενα βιβλίο από τον Σαμ Χάρις το οποίο εκδόθηκε το 2010. Σε αυτό υποστηρίζει την επιστήμη της ηθικής και επιχειρηματολογεί πως αρκετοί μελετητές μπέρδευαν την σχέση μεταξύ ηθικής, γεγονότων και επιστήμης. Απορρίπτει τον ηθικό σχετικισμό, δηλαδή ότι η ηθική είναι υποκειμενική. Ο Χαρις συμπεραίνει πως το μόνο ηθικό μοντέλο για το οποίο αξίζει να μιλάμε είναι αυτό όπου το «καλό« οδηγεί στην αύξηση της ευημερίας των ανθρώπων. Οι ηθικές ερωτήσεις, συμφωνα με τον Χάρις, μπορούν να αναζητηθούν οχι ψάχνοντας μόνο την φιλοσοφία, αλλά χρησιμοποιόντας επιστημονικές μεθόδους.
Μαρί Ολτ

Η Μαρί Ολτ (αγγλικά: "Marie Ault", 2 Σεπτεμβρίου 1870 - 9 Μαΐου 1951) ήταν Αγγλίδα ηθοποιός του κινηματογράφου και του βωβού και του ομιλούντος. Γεννήθηκε στο Γουίγκαν του Λάνκασαϊρ και άρχισε τη συμμετοχή της σε ταινίες κατά το τέλος της δεκαετίας του 1910, συμμετέχοντας σε περίπου 80 ταινίες σε όλη της καριέρα. Ο πιο γνωστός της ρόλος πραγματοποιήθηκε στο "The Lodger: A Story of the London Fog" (1927), το οποίο σκηνοθετήθηκε από τον Άλφρεντ Χίτσκοκ. Είχε, επίσης, και κάποιους μικρούς ρόλους στις ταινίες "Jamaica Inn" (1939) και "Caesar and Cleopatra" (1945). Η τελευταία της ταινία ήταν το "Cheer the Brave" (!951). Απεβίωσε την ίδια χρονιά στο Λονδίνο σε ηλικία 71 ετών.
Σιδηρόνερο

Το Σιδηρόνερο (πριν το 1927 "Οσενίτσα") είναι χωριό και πρώην κοινότητα στην Περιφερειακή Ενότητα Δράμας της Περιφέρειας Ανατολικής Μακεδονίας και Θράκης. Από το 2011 αποτελεί μέρος του Δήμου Δράμας, του οποίου αποτελεί δημοτική ενότητα.
Λαμπροκλής

Ο Λαμπροκλής (αρχαία ελληνικά: Λαμπροκλῆς) ήταν πρωτότοκος γιος του Σωκράτη και της Ξανθίππης. Τα δυο αδέρφια ήταν ο Μενέξενος και ο Σωφρόνισκος. Ο Λαμπροκλής ήταν μόνο ένα αγόρι (μειράκιον) κατά το χρόνο της δίκης και το θάνατο του Σωκράτη. Σύμφωνα με τον Αριστοτέλη, οι απόγονοι του Σωκράτη, ως σύνολο, κατέληξαν να είναι μέτριοι: "ανόητοι και βαρετοί".
Μενέξενος

Ο Μενέξενος ήταν ένας από τους τρεις γιούς του Σωκράτη και της Ξανθίππης, πιθανώς ο μικρότερος. Δεν πρέπει να συγχέεται με τον ομώνυμο χαρακτήρα που εμφανίζεται στους διαλόγους "Μενέξενος" και "Λύσις" του Πλάτωνα.

Αδέρφια του ήταν ο Λαμπροκλής και ο Σωφρονίσκος. Κατά τη δίκη και το θάνατο του πατέρα τους ο Μενέξενος και ο Σωφρονίσκος ήταν ακόμη παιδιά, ο δε πρώτος πρέπει να ήταν αρκετά μικρός αφού αναφέρεται ότι τον κρατούσε στην αγκαλιά η μητέρα του. Έτσι υπήρχε μια αρχαία ελληνική παράδοση για την ονομασία του πρώτου γιου από τον παππού του. Σύμφωνα με τον Αριστοτέλη, οι απόγονοι του Σωκράτη κατέληξαν ως σύνολο να είναι μέτριοι: "ανόητοι και βαρετοί".
Άιβορ Νοβέλο

Ο Άιβορ Νοβέλο (αγγλικά: "Ivor Novello", 15 Ιανουαρίου 1893 - 6 Μαρτίου 1951) ήταν Ουαλός συνθέτης και ηθοποιός κι ένας από τους δημοφιλέστερους Βρετανούς καλλιτέχνες του θεάματος στις αρχές του 20ού αιώνα. Γεννήθηκε στο Κάρντιφ της Ουαλίας, ως Ντέιβιντ Άιβορ Ντέιβις ("David Ivor Davies"), μέσα σε οικογένεια μουσικών. Ο πατέρας του ήταν ο Ντέιβιντ Ντέιβις και η μητέρα του η Κλάρα Νοβέλο Ντέιβις, καταξιωμένη διεθνώς δασκάλα φωνητικής και μαέστρου χορωδίας. 

Η πρώτη του επιτυχία, ως καλλιτέχνης, έγινε ως τραγουδοποιός, με το κομμάτι "Keep the Home Fires Burning", το 1914, το οποίο έγινε αρκετά γνωστό κατά τη διάρκεια του Πρώτου Παγκοσμίου Πολέμου. Το 1917, έγραψε τραγούδι στο βρετανικό σόου "Theodore & Co", το οποίο έγινε μεγάλη επιτυχία. Μετά τον Πόλεμο συνέχισε να συνθέτει, όπου κάποια στιγμή του ανατέθηκε να γράφει ολόκληρη του μουσική και σε άλλα κωμικά μιούζικαλ. Το συνθετικό του ύφος έμοιαζε περισσότερο με οπερέτα, ενώ σε πολλές περιπτώσεις μελοποιούσε λιμπρέτα του Κρίστοφερ Χάσαλ. 

Κατά τη δεκαετία του 1920, ξεκίνησε και η υποκριτική του καριέρα, πρώτο στον βρετανικό κινηματογράφο και στη συνέχεια στο βρετανικό θέατρο, και με τις δύο να θεωρούνται επιτυχημένες. Μεταξύ άλλων, εμφανίστηκε και σε δύο βουβές ταινίες του Άλφρεντ Χίτσκοκ, το "The Lodger" και το "Downhill" (και οι δύο του 1927). Στο θέατρο ξεκίνησε το 1921, με την παράσταση "Deburau". Λίγο αργότερα δοκίμασε την καριέρα του και στο Χόλυγουντ, χωρίς όμως επιτυχία, με αποτέλεσμα να γυρίσει πίσω και να συνεχίσει κυρίως με τα μιούζικαλ, με γνωστότερη δουλειά του στο "Glamorous Night". Απεβίωσε το 1951, στο Λονδίνο, σε ηλικία 58 ετών. Προς τιμήν του το 1955, δημιουργήθηκαν τα Ivor Novello Awards.
Tekken 3

Το Tekken 3 (ιαπωνικά: 鉄拳3) είναι το τρίτο μέρος της δημοφιλούς σειράς πάλης που κυκλοφόρησε από τη Namco τον Μάρτιο του 1997 στα arcades και έπειτα από ένα χρόνο βγήκε για το PlayStation. Η αρχική έκδοση του παιχνιδιού κυκλοφόρησε το 2005 για το PlayStation 2 ως ένα μέρος του Tekken 5 στο arcade history mode. 

Το Tekken 3 ήταν το πρώτο παιχνίδι που κυκλοφορήθηκε στο Namco System 12 (τα αρχικά δύο παιχνίδια Tekken χρησιμοποιούσαν το System 11). Στο παιχνίδι συμπληρώθηκαν επίσης νέοι χαρακτήρες μαζί με τους υπάρχοντες από τα προηγούμενα παιχνίδια Tekken, οι νέοι χαρακτήρες είναι οι Jin Kazama ,Ling Xiaoyu, Julia Chang και Hwoarang και μαζί με τους παλαιότερους χαρακτήρες είναι συνολικά 23 χαρακτήρες. Η εγχώρια έκδοση περιλαμβάνει ένα νέο beat'em up mode που ονομάζεται Tekken Force, καθώς και το bonus Tekken Ball mode.

Το Tekken 3 θεωρείται ένα από τα μεγαλύτερα παιχνίδια όλων των εποχών με περισσότερα από 8,5 εκατομμύρια αντίτυπα πουλήθηκαν παγκοσμίως, το Tekken 3 είναι το δεύτερο best selling παιχνίδι πάλης όλων των εποχών και το τέταρτο καλύτερο παιχνίδι του PlayStation. Μια μη κανονική συνέχεια κυκλοφορήθηκε το 1999 και το 2000 στο Arcade και στο PlayStation 2 αντίστοιχα με τίτλο Tekken Tag Tournament. Το Tekken 3 ακολούθησε την κανονική συνέχεια του Tekken 4 σε Arcade και σε PlayStation 2 το 2001 και το 2002 αντίστοιχα.
Εμμανυέλ Λε Ρουά Λαντυρί

Ο Εμμανυέλ Λε Ρουά Λαντυρί ( ή "Le Roy-Ladurie"· γενν. Les Moutiers-en-Cinglais, 19 Ιουλίου 1929) είναι διάσημος Γάλλος ιστορικός, από τους κορυφαίους σύγχρονους κοινωνικούς ιστορικούς της Γαλλίας, του οποίου το έργο επικεντρώνεται στην ιστορία των αγροτών στον Ύστερο Μεσαίωνα και στο Παλαιό Καθεστώς, καθηγητής της ιστορίας του πολιτισμού των νεωτέρων χρόνων (histoire de la civilisation moderne) στο Collège de France. 

Ο Λε Ρουά Λαντυρί είναι μια από τις πιο σημαντικές μορφές των ιστορικών της περίφημης Σχολής των Annales, μαθητής του Φερνάν Μπρωντέλ, της ηγετικής φυσιογνωμίας της δεύτερης γενιάς των ιστορικών της Σχολής. Θεωρείται ο στυλοβάτης της τρίτης γενιάς των Annales και αναφέρεται ως «ο ροκ σταρ των μεσαιωνολόγων». O Λε Ρουά Λαντυρί καθιερώθηκε ως ριξικέλευθος και ανανεωτικός ιστορικός μελετητής με τη διδακτορική διατριβή του για τους "Χωρικούς του Λανγκτόκ", η οποία δημοσιεύθηκε σε βιβλίο το 1966 ("Les paysans de Languedoc", στη σειρά: Bibliothèque générale de l'École pratique des hautes études). Το έργο του έχει έντονα δομιστικό χαρακτήρα και οι αναλύσεις των θεμάτων φέρουν την οπτική της πολιτισμικής και ανθρωπολογικής προσέγγισης της ιστορίας.
Τζέρι Χόπκινς

O Τζέρι Χόπκινς (Elisha Gerald Hopkins ; 8 Νοεμβρίου 1935 - 3 Ιουνίου 2018) ήταν Αμερικανός δημοσιογράφος και συγγραφέας, περισσότερο γνωστός επειδή έγραψε τις πρώτες βιογραφίες του Έλβις Πρίσλεϊ και του Τζιμ Μόρισσον του συγκροτήματος "The Doors" καθώς και επειδή υπηρέτησε επί είκοσι χρόνια ως εκδότης του περιοδικού "Rolling Stone". Έγραψε επίσης αρκετές άλλες βιογραφίες, έγραψε ιστορικά και χιουμοριστικά βιβλία και ήταν ο συγγραφέας-παραγωγός των Mike Wallace, Steve Allen και Mort Sahl.

Ο Χόπκινς εξέδωσε 37 βιβλία και περίπου 100 άρθρα σε περιοδικά. Μερικά από τα βιβλία του έχουν μεταφραστεί σε πάνω από 12 γλώσσες.
Επεύνακτοι

Οι Επεύνακτοι στην Αρχαία Σπάρτη ήταν είλωτες που έγιναν Σπαρτιάτες πολίτες. Μετά τους Μεσσηνιακούς πολέμους η Σπάρτη έμεινε με ελάχιστους άνδρες. Για να αυξηθεί λοιπόν ο πληθυσμός, επιτράπηκε στις χήρες Σπαρτιατών πολιτών να παντρευτούν είλωτες, οι οποίοι στη συνέχεια ανακηρύχθηκαν πολίτες, όπως αναφέρει ο Θεόπομπος ο Χίος Ο Διόδωρος από την άλλη ταυτίζει τους επευνάκτους με τους "παρθενίες". Αλλά ο Ησύχιος ενισχύει την εκδοχή του Θεοπόμπου, αποκαλώντας τους επευνάκτους συγκοιμητάς και τους παρθενίες «ενευνάκτους».
Δημήτρης Λαγωνικάκης

Ο Δημήτρης Λαγωνικάκης (6 Ιανουαρίου 1978) είναι Έλληνας παλαίμαχος διεθνής υδατοσφαιριστής.
Ματίας Κνούτσεν

O Ματίας Κνούτσεν ("Matthias Knutzen" επίσης "Knuzen" και "Knutsen", 1646 – μετά το 1674) ήταν γερμανόφωνος κριτικός της θρησκείας και συγγραφέας τριών αθεϊστικών μπροσουρών. Στη σύγχρονη δυτική ιστορία, θεωρείται ο πρώτος άθεος γνωστός με το όνομα του.
Βοκναβολόκ

Το Βοκναβολόκ (ρωσικά: Вокнаволок, καρελικά: Vuokkiniemi) είναι αγροτική περιοχή ("σέλο") υπό τη διοικητική δικαιοδοσία της πόλης της Κοστομούκσα της Δημοκρατίας της Καρελίας στη Ρωσία. Σύμφωνα με την απογραφή του 2010 έχει 427 κατοίκους.
Νανσί Πένα

Ο Νανσί Πένα (γαλλικά: Nancy Peña, 13 Αυγούστου 1979 στην Τουλούζη), είναι Γάλλος καλλιτέχνης κόμικς, ιδιαίτερα γνωστός στη Μπεζανσόν, όπου είναι πολύ δραστήριος.

Σπούδασε στο École Normale Supérieure στο Κασάν, όπου απέκτησε πτυχίο Εφαρμοσμένων Τεχνών το 2003.
Αμπού Ισά αλ-Ουαρράκ

Ο Αμπού Ισά αλ-Ουαρράκ ( Abū ʿĪsā Muḥammad ibn Hārūn al-Warrāq) (889μ.Χ. - 24 Ιουνίου 994 μ.Χ.), ήταν Άραβας σκεπτικιστής του 9ου αιώνα μετά Χριστόν, κριτικός του Ισλάμ και της θρησκείας γενικότερα. Ήταν μαθητής του Ibn al-Sarrāj και του Ibn Duraid και μέντροας και φίλος του Ιμπν αλ-Ραουαντί. Ένας σύγχρονος κριτικός του Κορανίου και του Ισλάμ, ο Ibn Warraq, πήρε το ψευδώνυμο του από τον αλ-Ουαρράκ
Φίλιπ Χάινριχ Έρλεμπαχ

Ο Φίλιπ Χάινριχ Έρλεμπαχ ("Philipp Heinrich Erlebach", 25 Ιουλίου 1657 – 17 Απριλίου 1714) ήταν Γερμανός συνθέτης μουσικής μπαρόκ.
Κοιλάδα των Ανίδεων

Η κάλυψη του δυτικογερμανικού [[ARD]] στην Ανατολική Γερμανία, και οι τοποθεσίες μετάδοσης κοντά στα [[ενδογερμανικά σύνορα]].
Η Κοιλάδα των Ανίδεων (γερμανικά: Tal der Ahnungslosen) ήταν σατιρική ονομασία για δύο περιοχές στα νοτιοανατολικά και βορειοανατολικά τμήματα της πρώην Ανατολικής Γερμανίας.

Οι κάτοικοι των περιοχών αυτών γενικά δεν ήταν σε θέση να λάβουν τηλεοπτικές εκπομπές από την Δυτική Γερμανία. Θεωρούνταν ευρέως ότι οι δυτικογερμανικοί τηλεοπτικοί σταθμοί ήταν πιο αξιόπιστοι από τα επίσημα μέσα της κομμουνιστικής Ανατολικής Γερμανίας και επομένως οι άνθρωποι που δεν μπορούσαν να λάβουν τους σταθμούς πιστευόταν ότι ήταν λιγότερο καλά ενημερωμένοι σχετικά με την (πολιτική) κατάσταση στην χώρα τους και στον κόσμο, αν και εξακολουθούσαν να έχουν πρόσβαση σε ορισμένα δυτικά ραδιόφωνα.

Από τα τέλη της δεκαετίας του 1970 και μετά, καθώς οι ανατολικογερμανικές αρχές παραιτήθηκαν από την παρουσία του "Westfernsehen" και με την εισαγωγή της καλωδιακών (και αργότερα δορυφορικών) τεχνολογικών ο αριθμός των ανατολικογερμανικών κατοίκων (ακόμη και σε περιοχές μακριά από τα σύνορα), χωρίς πρόσβαση σε τουλάχιστον ένα κανάλι από τη Δύση μειώθηκε περαιτέρω.
Αναλυτική φιλοσοφία

Η Αναλυτική φιλοσοφία είναι είδος φιλοσοφίας το οποίο έγινε κυρίαρχο στις αρχές του 20ου αιώνα. Στις Ηνωμένες Πολιτείες της Αμερικής, Ηνωμένο Βασίλειο, Καναδά, Αυστραλία, Νέα Ζηλανδία και Σκανδιναβία, η πλειοψηφία των φιλοσοφικών σχολών αυτοχαρακτηρίζεται ως τμήματα "αναλυτικής."

Ο όρος αναλυτική φιλοσοφία μπορεί να αναφέρεται σε διάφορα πράγματα: 
* Ως φιλοσοφική πρακτική, χαρακτηρίζεται από την έμφαση στην σαφήνεια της επιχειρηματολογιας, συχνά κάνοντας χρήση της λογικής, ανάλυσης και σε λιγότερο βαθμό των μαθηματικών και φυσικών επιστημών.
* Ως ιστορική εξελιξη, η αναλυτική φιλοσοφία αναφέρεται σε ορισμένα γεγονότα της φιλοσοφίας του 20ου αιώνα, τα οποία κατέληξαν να έχουν καθορίσει σημερινές πρακτικές. Κεντρικά πρόσωπα σε αυτή την ανάπτυξη ήταν οι Μπέρτραντ Ράσελ, Ludwig Wittgenstein, G. E. Moore, Gottlob Frege, και οι φιλόσοφοι του λογικού θετικισμού.

Η αναλυτική φιλοσοφία συχνά έρχεται σε αντίθεση με άλλες παραδοσιακές σχολές φιλοσοφίας, όπως υπαρξισμός, φαινομενολογία ή Μαρξισμό.
Ντικ Κουάξ

Ο Θεόδωρος Ιάκωβος Λεονάρδος Κουάξ ("Theodorus Jacobus Leonardus Quax"), γνωστός ως Ντικ Κουάξ ("Dick Quax", 1 Ιανουαρίου 1948 – 28 Μαΐου 2018) ήταν ολλανδικής καταγωγής Νεοζηλανδός αθλητής του στίβου, κάτοχος κάποτε του παγκόσμιου ρεκόρ στον δρόμο των 5.000 μέτρων, που κατόπιν ασχολήθηκε και με την πολιτική, ιδίως στα πλαίσια της τοπικής αυτοδιοικήσεως.

Ο Κουάξ έφθασε με την οικογένειά του στη Νέα Ζηλανδία, ως μετανάστες από την Ολλανδία, με πλοίο στις 10 Οκτωβρίου 1954. Ο Ντικ έγινε Νεοζηλανδός πολίτης το 1969.
Α.Π.Σ. Δόξα Προσκυνητών

Ο Α.Π.Σ. Δόξα Προσκυνητών είναι αθλητικό σωματείο στους Προσκυνητές του νομού Ροδόπης. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Προσκυνητών.
Εθνική Παλαιστινιακή Αρχή

Η Εθνική Παλαιστινιακή Αρχή (αραβικά: السلطة الوطية الفلسطين) είναι το προσωρινό όργανο αυτοδιοίκησης που ιδρύθηκε το 1994 μετά τη Συμφωνία της Γάζας-Ιεριχώ για τη Λωρίδα της Γάζας και τις Περιοχές Α και Β της Δυτικής Όχθης, ως συνέπεια των Συμφωνιών του Όσλο του 1993. Μετά τις εκλογές του 2006 και την επακόλουθη σύγκρουση στη Γάζα μεταξύ των κομμάτων Φατάχ και Χαμάς, η εξουσία του είχε επεκταθεί μόνο στις περιοχές Α και Β της Δυτικής Όχθης. Από τον Ιανουάριο του 2013, η ελεγχόμενη από την Φατάχ Παλαιστινιακή Αρχή χρησιμοποιεί την ονομασία «Κράτος της Παλαιστίνης» σε επίσημα έγγραφα.
Βικιπαίδεια στα Νεπάλ Μπάσα

Η Βικιπαίδεια στα Νεπάλ Μπάσα είναι η έκδοση της Βικιπαίδειας στα Νεβάρι, που διευθύνεται από το Ίδρυμα Wikimedia. Η Βικιπαίδεια στα Νεπάλ Μπάσα έχει σήμερα πάνω από 70.000 άρθρα. Η Νεπάλ Μπάσα είναι η μητρική γλώσσα των Νεβάρ του Νεπάλ.
Παλαιστινιακή Ποδοσφαιρική Ομοσπονδία

Η Παλαιστινιακή Ποδοσφαιρική Ομοσπονδία (αραβικά: الاتحاد الفلسطيني لكرة القدم‎) είναι το ανώτατο διοικητικό όργανο όσον αφορά το άθλημα του ποδοσφαίρου στην Παλαιστινιακή Αρχή. Η έδρα της βρίσκεται στη Ραμάλα και είναι υπεύθυνη για τη διεξαγωγή των ποδοσφαιρικών διοργανώσεων της χώρας, των πρωταθλημάτων της Δυτικής Όχθης, της Λωρίδας της Γάζας και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Παλαιστίνης.
Νήσος Ερνστ Τέλμαν

Η Νήσος Ερνστ Τέλμαν (γερμανικά: Ernst-Thälmann-Insel, ισπανικά: Cayo Ernesto Thaelmann ή Cayo Blanco del Sur) είναι Κουβανικό νησί με πλάτος 500 μέτρων και μήκος 15 χιλιομέτρων στο Κόλπο Καθόνες και ονομάστηκε προς τιμήν του γερμανού κομμουνιστή πολιτικού και ακτιβιστή Ερνστ Τέλμαν. Το νησί μεταφέρθηκε σε ανατολικογερμανικό έλεγχο το 1972, ωστόσο, όταν μια γερμανική εφημερίδα προσπάθησε να επισκεφθεί το νησί μετά την επανένωση, της είπαν ότι η μεταφορά αυτή ήταν μόνο "συμβολική".
Βεγγαλική Βικιπαίδεια

Η Βεγγαλική Βικιπαίδεια (βεγγαλικά: বাংলা উইকিপিডিয়া, "Bānglā u'ikipiḍiẏā") είναι η έκδοση της Βικιπαίδειας στη βεγγαλική γλώσσα, που διευθύνεται από το Ίδρυμα Wikimedia. Έχει επίσης ένα φωνητικό λατινικό αλφάβητο προς το βεγγαλικό αλφάβητο και έτσι τα πληκτρολόγια στο λατινικό αλφάβητο μπορούν να χρησιμοποιηθούν για να πληκτρολογηθούν τα βεγγαλικά χωρίς τη λήψη οποιουδήποτε λογισμικού.

Η Βεγγαλική Βικιπαίδεια ξεκίνησε τον Φεβρουάριο του 2004. Ξεπέρασε τα 10.000 λήμματα τον Οκτώβριο του 2006 και έγινε η δεύτερη νοτιοασιατική γλώσσα που πέτυχε κάτι τέτοιο. Στις 6 Ιουνίου 2018 υπήρχαν 58.768 λήμματα.

Η συνολική καταμέτρηση λημμάτων της Βεγγαλικής Βικιπαίδειας είναι 58.768 άρθρα.
Ταταρική Βικιπαίδεια

Η Ταταρική Βικιπαίδεια είναι η έκδοση της Βικιπαίδειας στη Ταταρική γλώσσα. Ξεκίνησε τον Σεπτέμβριο του 2003 και σήμερα (Νοέμβριος 2018) έχει 81.500 περίπου λήμματα, καθιστώντας την ως τη 69η μεγαλύτερη Βικιπαίδεια σε αριθμό λημμάτων. Αυτή η Βικιπαίδεια έχει 3 διαχειριστές, μαζί με 21.763 εγγεγραμμένους χρήστες και 69 ενεργοί χρήστες.
Μ.Γ.Σ. Μέγας Αλέξανδρος Καρπερής

O Μ.Γ.Σ. Μέγας Αλέξανδρος Καρπερής είναι αθλητικό σωματείο στην Καρπερή του νομού Σερρών. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Καρπερής.
Βικιπαίδεια στα Τουλού

Η Βικιπαίδεια στα Τουλού είναι η έκδοση της Βικιπαίδειας στη γλώσσα Τουλού, που διευθύνεται από το Ίδρυμα Wikimedia. Αυτή τη στιγμή έχει πάνω από 900 άρθρα. Είναι η 23η γλώσσα της Ινδίας που έχει έκδοση Βικιπαίδειας μετά από 8 χρόνια επώασης.
Βοσνιακή Βικιπαίδεια

Η Βοσνιακή Βικιπαίδεια (Βοσνιακά: "Wikipedia na bosanskom jeziku") είναι η έκδοση της Βικιπαίδειας στη Βοσνιακή γλώσσα που φιλοξενείται από το Ίδρυμα Wikimedia. Στις 6 Ιουνίου 2018 είχε πάνω από 77.400 λήμματα. Δημιουργήθηκε στις 12 Δεκεμβρίου 2002 και το πρώτο άρθρο ήταν το Matematika.
Οξιτανική Βικιπαίδεια

Η Οξιτανική Βικιπαίδεια (οξιτανικά: "Wikipèdia en occitan") είναι η έκδοση της Βικιπαίδειας στην Οξιτανική γλώσσα. Σήμερα (Νοέμβριος 2018) η οξιτανική έκδοση της Βικιπαίδειας έχει 85.075 λήμματα (κατατάσσεται 67η μεταξύ των 301 γλωσσικών εκδόσεων της Βικιπαίδειας).
Α.Ο. Μέγας Αλέξανδρος Τρικάλων Ημαθίας

Ο Α.Ο. Μέγας Αλέξανδρος Τρικάλων Ημαθίας είναι αθλητικό σωματείο στα Τρίκαλα του νομού Ημαθίας. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Στάδιο Τρικάλων Ημαθίας.
Α.Σ. Άρης Παλαιοχωρίου

Ο Α.Σ. Άρης Παλαιοχωρίου είναι αθλητικό σωματείο στο Παλαιοχώρι του νομού Χαλκιδικής. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Παλαιοχωρίου.
Κιργιζική Βικιπαίδεια

Η Κιργιζική Βικιπαίδεια είναι η έκδοση της Βικιπαίδειας στην κιργιζική γλώσσα. Ξεκίνησε στις 3 Ιουνίου 2002 και σήμερα (Νοέμβριος 2018) έχει περισσότερα από 79.000 λήμματα. Αυτή η Βικιπαίδεια έχει 4 διαχειριστές, 14.615 εγγεγραμμένους χρήστες και 52 ενεργούς χρήστες.
Μποναβεντύρ ντε Περιέ

Ο Μποναβεντύρ ντε Περιέ (1544) ήταν Γάλλος συγγραφέας.
John Niemeyer Findlay

Ο John Niemeyer Findlay (; 25 Νοεμβρίου 1903 – 27 Σεπτεμβρίου 1987), γνωστός ως J. N. Findlay, ήταν Νοτιοαφρικάνος φιλόσοφος.
Gorgoroth

μικρογραφία|Οι Gorgoroth το 2011
Οι Gorgoroth είναι νορβηγικό black metal συγκρότημα με έδρα το Μπέργκεν. Δημιουργήθηκε το 1992 από τον κιθαρίστα Infernus, ο οποίος είναι επίσης το μόνο αρχικό μέλος που παραμένει και η μπάντα έχει κυκλοφορήσει από τότε εννέα studio άλμπουμ. Οι Gorgoroth είναι σατανιστική μπάντα και έχει διαμάχες λόγω κάποιων από τις συναυλίες τους, οι οποίες χαρακτήριζαν σφυρήλατα κεφάλια προβάτων και ψεύτικες σταυροειδείς. Το συγκρότημα πήρε το όνομά του από το νεκρό οροπέδιο του σκότους στη γη του Mordor από το φανταστικό μυθιστόρημα του Τόλκιν The Lord of the Rings.
Ομοσπονδία Ποδοσφαίρου Τυνησίας

Η Ομοσπονδία Ποδοσφαίρου Τυνησίας (αραβικά: الجامعة التونسية لكرة القدم, γαλλικά: "Fédération Tunisienne de Football", FTF) είναι το όργανο διοίκησης του ποδοσφαίρου στην Τυνησία. Εδρεύει στην Τύνιδα. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τυνησίας.
Ώρα στο Λάος

Η Ώρα στο Λάος δίνεται από την Ώρα Ινδοκίνας (ICT, UTC+07:00). Προς το παρόν το Λάος δεν χρησιμοποιεί την θερινή ώρα και δεν έχει χρησιμοποιηθεί ποτέ στο παρελθόν. Στη βάση δεδομένων ζώνης ώρας IANA, το Λάος εκπροσωπείται από το Ασία/Βιεντιάνε.
Ποδοσφαιρική Ομοσπονδία Νιγηρίας

Η Ποδοσφαιρική Ομοσπονδία Νιγηρίας (αγγλικά: "Nigeria Football Federation", NFF) είναι το όργανο διοίκησης του ποδοσφαίρου στη Νιγηρία. Εδρεύει στην Αμπούτζα. Διοργανώνει εθνικά ερασιτεχνικά, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νιγηρίας.

Τα επαγγελματικά πρωταθλήματα της χώρας διοργανώνονται από τη League Management Company (LMC) υπό την εποπτεία της Ποδοσφαιρικής Ομοσπονδίας Νιγηρίας.
Σάουρον

Ο Σάουρον είναι λογοτεχνικός χαρακτήρας της μυθολογίας του Τζ. Ρ. Ρ. Τόλκιν. Βάσει αυτής, είναι ο "Άρχοντας του Σκότους" ή αλλιώς ο "Άρχοντας των Δαχτυλιδιών" το όνομα του οποίου ο Τόλκιν χρησιμοποιεί στο λογοτεχνικό μυθιστόρημά του "Ο Άρχοντας των Δαχτυλιδιών" και "Το Σιλμαρίλλιον".

Ο Σάουρον ζούσε από την Πρώτη Εποχή της Μέσης-Γης μέχρι και την Τρίτη. Ήταν ένας από τους Μαϊάρ και συγκεκριμένα Μαϊα της τάξης του Άουλε(Ένας από τους 7 Βάλαρ, κάτι σαν τις θεότητες τις Μέσης - Γης). Ύστερα όμως στράφηκε με την πλευρά του Μέλκορ ή Μόργκοθ (Βάλα, που όμως έγινε ο πρώτος "σκοτεινός άρχοντας") και έγινε ο πιο έμπιστος του ακόλουθος. Όταν ο Μόργκοθ φυλακίστηκε, αυτός εξαφανίστηκε, μόνο για να εμφανιστεί πάλι ανάμεσα στα ξωτικά που τον ονόμασαν Αννάταρ, Αυτός Που Δίνει Δώρα. Εμφανιζόταν όμορφος και σοφός ανάμεσα τους και τους έπεισε να φτιάξουν δαχτυλίδια με δυνάμεις. Μόλις τα δαχτυλίδια κατασκευάστηκαν, αυτός έφτιαξε το Ένα δαχτυλίδι για να τα κυβερνά και έβαλε πολύ από τη δύναμη του μέσα του για να γίνει αυτό. Μόλις όμως το έβαλε στο δάχτυλο του τα ξωτικά τον κατάλαβαν. Ο Σάουρον έκλεψε όλα τα δαχτυλίδια εκτός τα Τρία των Ξωτικών, τα οποία ποτέ ο Σάουρον δεν άγγιξε. Εφτά έδωσε στους Νάνους και εννιά στους ανθρώπους οι οποίοι έγιναν στη συνέχεια τα Δαχτυλιδοφαντάσματα ή Νάζγκουλ. Το δαχτυλίδι λοιπον του Σάουρον φτιάχτηκε στην Μόρντορ και ήταν το μόνο μέρος όπου μπορούσε να καταστραφεί. Στην Μαύρη Γλώσσα ο Σάουρον είχε σχηματίσει πάνω στο δαχτυλίδι ένα κομμάτι από την ιστορία των δαχτυλιδιών, αυτό το κομμάτι που αναφερόταν σε αυτό. Ο Σάουρον το φόραγε συνέχεια γιατί του έδινε δύναμη όμως, σε μία από τις μεγαλύτερες και σπουδαιότερες μάχες της Μέσης-Γης όταν ξωτικά και άνθρωποι ενώθηκαν για να πολεμήσουν το σκότος, ο Σάουρον νικήθηκε από τον Ισίλντουρ με την γενναία πράξη του δεύτερου να κόψει το δάχτυλο που είχε πάνω το δαχτυλίδι του πρώτου. Ο Ισίλντουρ πήρε το δαχτυλίδι και μαζί με τον Έλροντ, ένα ξωτικό, πήγαν στην Μόρντορ για να καταστρέψουν το δαχτυλίδι. Όπως αναφέρει ο J.R.R Tolkien το δαχτυλίδι έχει θέληση η οποία τράβηξε τον Ισίλντουρ προς την καταστροφή του ίδιου και όχι του δαχτυλιδιού. Αργότερα ο Σάουρον έπεσε με την καταστροφή του δαχτυλιδιού από έναν Χόμπιτ, τον Φρόντο Μπάγκινς, που παρόλο που κι αυτός είχε κυριευτεί από το δαχτυλίδι, κατάφερε με τη βοήθεια του κηπουρού και φίλου του Σαμ να το καταστρέψουν.
Άκης Πετρετζίκης

Ο Άκης Πετρετζίκης (4 Μαρτίου 1984, Θεσσαλονίκη) είναι Έλληνας μάγειρας. Έγινε αρχικά γνωστός το 2010, όταν κέρδισε τον τίτλο του πρώτου Έλληνα MasterChef στην πρώτη σεζόν της ομώνυμης σειράς. Στα επόμενα χρόνια, έγινε ακόμα πιο δημοφιλής, μέσω των πολλών τηλεοπτικών του εκπομπών, της διαδικτυακής του παρουσίας, των βιβλίων μαγειρικής του, και των εστιατορίων του.

Γεννήθηκε και μεγάλωσε στη Θεσσαλονίκη. Εκεί εργαζόταν στην οικογενειακή επιχείρηση μέχρι τα 16 του χρόνια. Στα 18 του μετακόμισε στην Αθήνα για να σπουδάσει λογιστική, στο ΤΕΙ Λογιστικής Θεσσαλονίκης. Παράλληλα, το 2004 ξεκίνησε και τις σπουδές του στη σχολή μαγειρικής Le Monde.
Ντρουκ

Η [[Σημαία του Μπουτάν]] περιέχει το Ντρουκ
Το Ντρουκ (Πρότυπα Θιβετιανά: འབྲུག, Ντζόνγκχα: འབྲུག་) είναι ο "Κεραυνός Δράκος" της Θιβετιανής και Μπουτανικής μυθολογίας και εθνικό σύμβολο του Μπουτάν. Ένα ντρουκ εμφανίζεται στην σημαία του Μπουτάν, κρατώντας κοσμήματα για να αντιπροσωπεύουν τον πλούτο. Στα Ντζόνγκχα, το Μπουτάν ονομάζεται "Ντρουκ Γιουλ" "Γη του Ντρουκ", και του ηγέτες του Μπουτάν ονομάζονται Ντρουκ Γκιάλπο, ή "Βασιλείς του Κερυανού Δράκου". Κατά τη διάρκεια των εικονικών εκλογών στο Μπουτάν το 2008, τα τέσσερα εικονικά κόμματα ονομάστηκαν "Κόμμα Ντρουκ [χρώμα]". Ο εθνικός ύμνος του Μπουτάν, Ντρουκ τσεντέν, μεταφράζεται στα ελληνικά ως "Βασίλειο του Ντρουκ".

Το ντρουκ (επίσης γνωστός ως "ντουκ" ή "ντουγκ") εγκρίθηκε ως έμβλημα στη Γενεαλογία Ντούκπα, η οποία προέρχεται από το Θιβέτ και εξαπλώθηκε στο Μπουτάν. Σύμφωνα με παραδοσιακές αναφορές, όταν ο ιδρυτής του δόγματος, ο 1ος Γκιαλγουάνγκ Ντρούκπα, άρχισε να χτίζει τη μονή Ραλούνγκ, υπήρξε μια βίαιη καταιγίδα. Ο Κεραυνός, ή η "Συννεφο-Φωνή," θεωρείται ως ο βρυχηθμός του δράκου. Αποφασίζοντας ότι αυτό ήταν ένας κακός οιωνός, ονόμασε το μοναστήρι Ντρουγκ-Ραλούνγκ, προσθέτοντας τη λέξη "κεραυνός δράκος" στο όνομα. Οι μαθητές στο μοναστήρι ήταν γνωστό ως Ντρούγκπα, ή "Εκείνοι του Κεραυνού." Στην δεκαετία του 1900, ο Μεγάλος Λάμα του Μπουτάν φορούσε ένα καπέλο με κεραυνούς δράκους για να δηλώσει την προέλευση του δόγματος. Ως δόγμα έγινε πιο δημοφιλές, ίδρυσε μοναστήρια στο σημερινό Μπουτάν, με αποτέλεσμα η περιοχή να γίνει γνωστή ως Ντουγκ Γιουλ, ή Γη του Κεραυνού, τόσο μεταξύ στους Θιβετιανούς όσο και στους Μπουτανέζους.
Ελληνο-Ιαπωνικές σχέσεις

Οι Ελληνο-Ιαπωνικές σχέσεις είναι οι διμερείς σχέσεις ανάμεσα στην Ελλάδα και την Ιαπωνία.
Μένγκολντο

Το Μένγκολντο, ή Νήσος Μένγκολ, είναι ένα νησί στο Εθνικό Πάρκο Νταντοχέχεσανγκ της Νότιας Κορέας με έκταση 1.73 τ.χλμ. Βρίσκεται στο δυτικό άκρο της κομητείας Τζίντο, στην Επαρχία Νότιας Τζόλλα, στη διοικητική διαίρεση του Μένγκολντο-ρι που υπάγεται στο Τζόντο-μιόν. Το Μένγκολντο και το γειτονικό νησί Τζούκντο είναι τα πιο απόκεντρα κατοικημένα νησιά των νησιών Τζόντο, περίπου 5 χιλιόμετρα νοτιοδυτικά του Σονγκοτσάντο,και αποτελεί το νοτιοδυτικό σημείο του Καναλιού Μένγκολ.

Τον Απρίλιο του 2014, το επιβατηγό οχηματαγωγό πλοίο MV "Σέουολ" ανετράπη βόρεια από το κοντινό νησί Μπιονγκπούνγκντο, και βυθίστηκε στα ανοικτά των ακτών του Ντονγκοτσάντο.
Βικιπαίδεια στα Σίντι

Η Βικιπαίδεια στα Σίντι (Σίντι: سنڌي وڪيپيڊيا) είναι μια δωρεάν εγκυκλοπαίδεια, η οποία ξεκίνησε στις 6 Φεβρουαρίου 2006. Είναι η έκδοση της Βικιπαίδειας στη γλώσσα Σίντι. Σήμερα (Σεπτέμβριος 2018) έχει 10.409 λήμματα. Από το 2014, η εγκυκλοπαίδεια έχει βιώσει μια συνολική αύξηση στο περιεχόμενο, φτάνοντας από περίπου 500 λήμματα σε σχεδόν 10.000 λήμματα.
Τζέιμς Ριβιέρ

Ο Τζέιμς Ριβιέρ ("James Rivière", 7 Δεκεμβρίου 1949) είναι Ιταλός καλλιτέχνης, σχεδιαστής, κοσμηματοπώλης και γλύπτης.

Τα κοσμήματα του Τζέιμς Ριβιέρ είναι παρόντα σε πολλά μουσεία και ιδιωτικές συλλογές, μεταξύ των οποίων το βραχιόλι «Μονόλιθος» (Μουσείο του Λούβρου) και το «ορθολογικό» κόσμημα για τον Πάπα Βενέδικτο ΙΣΤ΄ (Μουζέι Σεγκρέτι Βατικάνι).
Κατοικημένες περιοχές στην Εσθονία

μικρογραφία|Κατοικημένες περιοχές στην Εσθονία
Οι κατοικημένες περιοχές στην Εσθονία (επίσημα: οικιστικές μονάδες), είναι πόλεις ή οικιστικές μονάδες των αγροτικών δήμων, αλλά μόνο οι πόλεις έχουν διοικητικά καθήκοντα. Οι οικιστικές μονάδες χωρίζονται σε οικισμούς και αστικές περιοχές (υποδιαιρέσεις των πόλεων).

Επίσημα υπάρχουν πέντε τύποι οικιστικών μονάδων σε Εσθονία:

* πόλη (εσθονικά: "linn")
* πόλεις χωρίς δημοτικής κατάστασης (εσθονικά: "vallasisene linn")
* πόλη (εσθονικά: "alev")
* μικρή πόλη (εσθονικά: "alevik")
* χωριό (εσθονικά: "küla")
Μπουνταέρς

Το Μπουνταέρς (ουγγρικά: Budaörs, γερμανικά: Wudersch, κροατικά: Jerša, Erša ή Vundeš) είναι μια πόλη στην κομητεία της Πέστης, στη μητροπολιτική περιοχή της Βουδαπέστης στην Ουγγαρία.
Φελίπε Ρέγιες

Ο Φελίπε Ρέγιες Καμπάνας, ισπανικά: "Felipe Reyes Cabanas" (Κόρδοβα, 16 Μαρτίου 1980), είναι Ισπανός πρώην επαγγελματίας διεθνής καλαθοσφαιριστής. Με ύψος 2,06 μέτρα, αγωνιζόταν στις θέσεις του πάουερ φόργουορντ και ενίοτε του σέντερ. Αποτέλεσε ένα από του πιο πετυχημένους Ισπανούς καλαθοσφαιριστές της εποχής του και έναν από τους καλύτερους στις θέσεις που αγωνίστηκε. Το παρατσούκλι του είναι "Espartaco" (Σπάρτακος).
Μάρου Πραντές

Το Μάρου Πραντές (χίντι: मरू प्रदेश) είναι προτεινόμενη ερημική πολιτεία στην βορειοδυτική Ινδία, η οποία προέρχεται από τη πολιτεία του Ρατζαστάν. Η προτεινόμενη πολιτεία αποτελείται από τις επαρχίες Μπάρμερ, Μπικάνερ, Τσούρου, Γκανγκαναγκάρ, Χανουμανγκάρ, Τζαϊσαλμέρ, Τζουντζούνου, Οσιγιάν (τεχσίλ του Τζοντχπούρ), Ναγκαούρ και Σικάρ.
Στάθης Ξένος

Ο Στάθης Ξένος (1 Αυγούστου 1978) είναι Έλληνας τραγουδιστής. Το πραγματικό του όνομα είναι Ευστάθιος Πολυχρονόπουλος
Μπρούνο Άλβες

Ο Μπρούνο Άλβες ("Bruno Alves", 27 Νοεμβρίου 1981) είναι Πορτογάλος ποδοσφαιριστής που αγωνίζεται στην Πάρμα και στην Εθνική Πορτογαλίας στη θέση του κεντρικού αμυντικού.
Ασσαμική Βικιπαίδεια

Η Ασσαμική Βικιπαίδεια είναι η έκδοση της Βικιπαίδειας στην Ασσαμική γλώσσα. Η έκδοση αυτή δημιουργήθηκε στις 2 Ιουνίου 2002. Τον Ιούνιο του 2018 έφτασε τα 4.900 λήμματα.

Τώρα έχει 4.922 λήμματα και 19.615 εγγεγραμμένους χρήστες.

Η πρώτη ημερίδα για την Ασσαμική Βικιπαίδεια διοργανώθηκε στο Πανεπιστήμιο του Γκουουαχάτι στις 29 Ιανουαρίου 2012 και μια ακόμη διεξήχθη την 1η Φεβρουαρίου 2012 στο Πανεπιστήμιο του Τεζπούρ στο Τεζπούρ, για να ενημερώσει τους ανθρώπους πώς να επεξεργαστούν και να προσθέσουν στο βίκι. Αργότερα πολλά άλλα εργαστήρια διοργανώθηκαν από τα μέλη της κοινότητας σε διαφορετικές πόλεις του Ασσάμ.
Τσεχική και Σλοβακική Ομοσπονδιακή Δημοκρατία

Μετά την πτώση του κομμουνισμού το 1989, η Τσεχοσλοβακία εξέδωσε την επίσημη ονομασία Τσεχική και Σλοβακική Ομοσπονδιακή Δημοκρατία (τσεχικά/σλοβακικά: "Česká a Slovenská Federativní/Federatívna Republika", ČSFR) κατά την περίοδο από τις 23 Απριλίου 1990 μέχρι την 31 Δεκεμβρίου 1992, όταν η χώρα διαλύθηκε στη Τσεχική Δημοκρατία και στη Σλοβακία. Η περίοδος αυτή επίσης αναφέρεται ως Πέμπτη Δημοκρατία της Τσεχοσλοβακίας.
Νίκος Καραθανασόπουλος

Ο Νίκος Καραθανασόπουλος (Αθήνα, 25 Μαρτίου 1963) είναι Έλληνας πολιτικός και οικονομολόγος. Εκλέγεται βουλευτής από το 2007 με το Κομμουνιστικό Κόμμα Ελλάδας, του οποίου είναι μέλος της κεντρικής επιτροπής.
Ροντρίγκο Μπεντανκούρ

Ο Ροντρίγκο Μπεντανκούρ ("Rodrigo Bentancur", 25 Ιουνίου 1997) είναι Ουρουγουανός ποδοσφαιριστής που αγωνίζεται στη Γιουβέντους και στην Εθνική Ουρουγουάης στη θέση του μέσου.
Πρωθυπουργός του Μοντσερράτ

Ο Πρωθυπουργός του Μοντσερράτ είναι ο επικεφαλής της κυβέρνησης του Μοντσερράτ, ενός νησιού στην Καραϊβική, το οποίο αποτελεί υπερπόντιο έδαφος του Ηνωμένου Βασιλείου. Ως αποτέλεσμα, ο αρχηγός του κράτους στο νησί είναι η Βασίλισσα Ελισάβετ Β', η οποία είναι ο αρχηγός του κράτους του Ηνωμένου Βασιλείου. Η βασίλισσα Ελισάβετ Β΄ εκπροσωπείται από τον Κυβερνήτη.

Σημερινός πρωθυπουργός είναι ο Ίστον Τέιλορ-Φάρελ του Κινήματος για Αλλαγή και Ευημερία. Ο Πρωθυπουργός διορίζεται από τον Κυβερνήτη μεταξύ των μελών του Νομοθετικού Συμβουλίου, το οποίο αποτελείται από εννέα αιρετά μέλη.

Στις 13 Οκτωβρίου 2010, η βασίλισσα ενέκρινε το Σύνταγμα του Μοντσερράτ με τη Διαταγή του 2010. Έτσι αντικαταστάθηκε το αξίωμα του Επικεφαλής υπουργού (Chief Minister), με εκείνο του Πρωθυπουργού (Premier). Πρώτος πρωθυπουργός ήταν ο Ρούμπεν Μιντ, που ήταν και ο τελευταίος επικεφαλής υπουργός.

Το Υπουργικό Συμβούλιο αντικατέστησε το Εκτελεστικό Συμβούλιο και αποτελείται από τον Πρωθυπουργό, τον Εισαγγελέα, τον Δημοσιονομικό Γραμματέα και άλλους τρεις υπουργούς. Ένα από τα μέλη του υπουργικού συμβουλίου, εκτός από την Premier πρέπει να ορισθεί αναπληρωτής του.
Πριγκιπάτο της Καταλωνίας

Το Πριγκιπάτο της Καταλωνίας (Καταλανικά: "Principat de Catalunya", Οξιτανικά: "Principautat de Catalonha") είναι ένα ιστορικό έδαφος και μεσαιωνική και πρώιμη σύγχρονη πολιτική οντότητα στη βορειοανατολική Ιβηρική Χερσόνησο, κυρίως στην Ισπανία, με ένα γειτονικό τμήμα, στη νότια Γαλλία. Κατά το μεγαλύτερο μέρος της ιστορίας του βρισκόταν σε δυναστική ένωση με το Βασίλειο της Αραγωνίας αποτελώντας από κοινού το Στέμμα της Αραγωνίας. Μεταξύ του 13ου και του 18ου αιώνα συνόρευε με το Βασίλειο της Αραγωνίας στη δύση, το Βασίλειο της Βαλένθια στο νότο, το Βασίλειο της Γαλλίας και τη φεουδαρχική κυριότητα της Ανδόρας στα βόρεια, ενώ βρεχόταν από την Μεσόγειο θάλασσα προς τα ανατολικά.

Η πρώτη αναφορά για την Καταλωνία και τους Καταλανούς εμφανίζεται στο "Liber maiolichinus de gestis Pisanorum illustribus", ένα χρονικό της Πίζας (γράφτηκε μεταξύ 1117 και 1125) σχετικά με την κατάκτηση της Μενόρκας από μια κοινή δύναμη Ιταλών, Καταλανών, και Οξιτανών. Εκείνη την εποχή η Καταλωνία δεν υπήρχε ως πολιτική οντότητα, αν και με τη χρήση του όρου αυτού φαίνεται πως αναγνωρίζεται η Καταλωνία ως πολιτιστική ή γεωγραφική οντότητα.

Οι κομητείες που θα αποτελέσουν τελικά το Πριγκιπάτο της Καταλωνίας, ενώθηκαν σταδιακά υπό από την εξουσία του Κόμη της Βαρκελώνης. Το 1137, η Κομητεία της Βαρκελώνης και το Βασίλειο της Αραγωνίας ενώθηκαν κάτω από μια ενιαία δυναστεία, δημιουργώντας αυτό που οι σύγχρονοι ιστορικοί αποκαλούν το Στέμμα της Αραγωνίας, ωστόσο, η Αραγωνία και η Καταλωνία διατηρούσαν τη δική τους πολιτική δομή και νομικές παραδόσεις. Λόγω αυτών των νομικών διαφορών, αλλά και της χρήσης διαφορετικών γλωσσών — αραγωνικής και καταλανικής — κατέστη αναγκαία μια επίσημη αναγνώριση των καταλανικών κομητειών ως ξεχωριστή πολιτική οντότητα με τους δικούς του θεσμούς, νόμους και πολιτική κοινότητα.

Υπό τον Αλφόνσο τον Τροβαδούρο (βασίλεψε 1164-1196), η Καταλωνία θεωρείται για πρώτη φορά ως μια νομική οντότητα. Επίσης, ο όρος "«Πριγκιπάτο της Καταλωνίας"» δεν είχε χρησιμοποιηθεί νόμιμα μέχρι τον 14ο αιώνα, όταν εφαρμόστηκε στα εδάφη που εξουσιάζονταν από τα Δικαστήρια της Καταλωνίας.

Ο όρος «Πριγκιπάτο της Καταλωνίας» παρέμεινε σε χρήση μέχρι τη Δεύτερη ισπανική Δημοκρατία, όταν η χρήση του μειώθηκε λόγω της ιστορικής σχέσης με τη μοναρχία. Σήμερα, ο όρος «Πριγκιπάτο» χρησιμοποιείται κυρίως από τους Καταλανούς εθνικιστές όταν αναφέρονται στην Αυτόνομη Κοινότητα της Καταλωνίας, προς διαφοροποίηση από τις άλλες καταλανικές Χώρες.
Καρλ Μπρίσον

Ο Καρλ Μπρίσον (δανικά: "Carl Brisson", 24 Δεκεμβρίου 1893 - 25 Σεπτεμβρίου 1958), γεννημένος ως Καρλ Φρέντερικ Έιναρ Πέντερσεν ("Carl Frederik Ejnar Pedersen"), ήταν Δανός ηθοποιός του κινηματογράφου και τραγουδιστής. Συμμετείχε σε 13 ταινίες, εκ των οποίων δύο εξ αυτών σκηνοθετήθηκαν από τον Άλφρεντ Χίτσκοκ "The Ring" και ("The Manxman"). Το 1934, συμμετείχε και στην ταινία "Murder at the Vanities", όπου εκεί τραγούδησε το δημοφιλές Cocktails for Two.

Πριν ξεκινήσει την καριέρα του στη μουσική και τον κινηματογράφο, είχε αρχίσει καριέρα πυγμάχου, η οποία κράτησε από το 1912 έως και το 1915. Το 1923, ήταν που άρχισε να γίνεται γνωστός, όταν συμμετείχε στο θεατρικό έργο Die lustige Witwe, ως Πρίγκιπας Ντανίλο. Από το 1915, υπήρξε παντρεμένος με την Κλίο Γουίλαρντ Μπρίσον, με την οποία απέκτησε Φρέντερικ Μπρίσον, ο οποίος αργότερα έγινε παραγωγός. Απεβίωσε σε ηλικία 64 ετών, από ίκτερο, στην Κοπεγχάγη.
Βίγκο Λίνστορμ

Ο Βίγκο Λίνστορμ (δανικά: "Viggo Lindstrøm", 12 Ιανουαρίου 1858 - 17 Ιουνίου 1926) ήταν Δανός ηθοποιός και σκηνοθέτης του θεάτρου και ιδρυτής του Θεάτρου Det Ny, της Κοπεγχάγης. Ήταν νυμφευμένος με την ηθοποιό Βέρα Λίνστορμ. Ο Λίνστορμ γεννήθηκε στην Κοπεγχάγη και ήταν γιος Σουηδού ράφτη. Ο Βίγκο, πριν ασχοληθεί με την υποκριτική, ασχολήθηκε με το εμπόριο κρασιού. 

Στις 3 Δεκεμβρίου του 1880, στο Σταβάνγκερ, έκανε το ντεμπούτο του στο θέατρο. Περί το 1908, ίδρυσε και το προαναφερθέν θέατρο, αλλά λόγω μεγάλων οφειλών, αναγκάστηκε να παραιτηθεί από τη διεύθυνσή του. Την ίδια χρονιά εμφανίστηκε και στην πρώτη του ταινία, το "Vildmanden". Κατά το 1920, συνεργάστηκε και με τη γνωστή σκανδιναβική εταιρεία, Nordisk Film, συμμετέχοντας, σε μικρούς κυρίους ρόλους, σε γνωστές της ταινίες. Απεβίωσε το 1926, όντας έως και τότε πολύ ενεργός.
Αγγλικό πρωτάθλημα ποδοσφαίρου ανδρών 1990-91

Το Αγγλικό πρωτάθλημα ποδοσφαίρου ανδρών 1990-91 είναι η 92η σεζόν της Φούτμπολ Λιγκ.
Αστέρας Νέας Ραιδεστού

Ο Αστέρας Νέας Ραιδεστού είναι ελληνικό αθλητικό σωματείο που δραστηριοποιείται στην Νέα Ραιδεστό του δήμου Θέρμης.Η ομάδα ιδρύθηκε το 1954 και αγωνίζεται στην Β' Ερασιτεχνική της Ε.Π.Σ. Μακεδονίας.Τα χρώματα της ομάδας είναι κόκκινο και άσπρο.Έδρα της είναι το δημοτικό γήπεδο Νέας Ραιδεστού που έχει φυσικό χλοοτάπητα και είναι χωρητικότητας 50 θέσεων.

Κατηγορία:Ελληνικοί αθλητικοί σύλλογοι